Драгачевски епитафи: бирани људи - носиоци власти
Драгачевски епитафи: бирани људи - носиоци власти су фамилијарна и историјска сведочанства преписана са старих надгробних споменика у селима Драгачева.

Споменик Николи Баралији (†1828) (Гуча – Анђелићи) 
 Зде почивает Раб Божи
 кнез НИКОЛА БАРАЛИЈА
 бивши житељ Гучки
 преставиосе у 1828 : лето
 Бог даму душу прости
 и помилује вовјеки амин.

Споменик драгачевском кнезу Јовану Ристивојевићу (†1831) и његовом оцу кнезу Ристивоју (†1806) (Миросаљци – Горње гробље) Пред овим спомеником
 почива раб Божи
 ЈОВАН
 син кнеза Ристивоја из Миросаљаца
 коие кнезовао целом наијом Пожешком
 за владе турске
 а погинуо на Радаљеву
 борећи се са Скоплак пашом
 Карађорђевог рата 1806 :
 а Јован е у влади књаза Милоша Србског
 постављен е кнезом целог Драгачева г. 1824.
 доцне био марвени трговац
 поживио 55 г:
 умро 1831 Г:
 оваи билег подигоше
 Ристо и Петар
 ђеду Ристивоју и оцу Јовану

Споменик Станојки (†1839), мајки Мијушка ковача (Лапидаријум у Гучи) Зде почивает раб : божи
 СТАНОИКУ
 престависе виека во лето
 маика мијушка ковача
 1839 лет

Споменик Богићу Комадини (†1840) (Лиса – Комадине) овде почива раб божи
 БОГИЋ КОМАДИНА
 из села лисе
 поживе 63 : Г :
 мре лета 21 Ноем : 1840 ле :
 а кметоваое 36 ле

Споменик Јовану Милићевићу Ћалову (†1843) (Зеоке) Овде почива раб божи
 ИОВАН МИЛИЋЕВИЋ ЋАЛОВ
 б. кмет зеочки
 Пож. 56 Г.
 умрое 6 г деке у 1843 . Г :
 Оваи Билег ударише синови свом оцу :
 Тиосав кмет и милија

Споменик Ристи Плазини (†1844) (Губеревци – Плазине) Земни остатци
 РИСТА ПЛАЗИНА
 бивши кмет овог Села Губере.
 поживе 41 Г.
 А умрије 14 : Авгус : 1844 :
 п[исо] и резао Милош ковач[евић]

Споменик Стефану Затеги (†1844) (Лиса – Гробљиште) Овде почива раб божи
 СТЕФАН ЗАТЕГА
 главни срб от села Лиса
 бивши кмет 8 Г.
 поживијо 42 Г :
 умре од 30 г ноембра 1844 :
 писа радосав Чикириз из Ртију

Споменик Ивану Живковићу (†1848) (Рогача – Чукар) Овде почива Раб Божи
 ИВАН ЖИВКОВИЋ
 бивши кмет главниј Ж: С: Рогач
 поживи 50. Г :
 умрие 3. апри 1848:

Споменик Добросаву Радивојевићу (†1848) (Пшаник – Булије) Овде почива Раб Божи
 ДОБРОСАВ РАДИВОЕВИЋ
 от фамилие Булића,
 бивши кмет . селу котражи 20 . Го:
 поживи 60. Го:
 и умре. 12 октомр. 1848. л:
 оваи спомен воздвигоше синови его
 милан и милован

Споменик Сретену (†1848), сину Јанка Михаиловића Молера (Негришори) Приђи Ближе,
 брате и реци,
 Бог да га прости,
 ја сам,
 Рођен у овом селу Негришори
 лета, 1814,
 од Протојереа, Јанка Мих=
 и матере Елике
 биосам писар, у овом срезу, 10. Година.
 притом мее Бог позвао, к себе
 г= 1848. Дек =: 30
 СРЕТЕН: ПРОТОВИЋ
 почива. под овом плочом:

Споменик Василу Дмитровићу (†1849) (Негришори) Овде почива
 ВАСИЛ ДМИТРОВИЋ.
 бивши пандур коњани
 служио, 26, Год: код Капетана
 Милована Недељковића из Вирова
 правитеслтвену службу
 непорочно исп:
 и умре. 15. Фер: 1849. Г.

Споменик Вуку Баралији (†1849) (Гуча – Анђелићи) Овде почива
 ВУК
 син Николе Баралие
 бивши кмет села гуче
 поживи = 35 Г.
 и умре 19 г маија 1849
 Оваи споме. Сподиже
 коста оцу его

Споменик Панти Плазини (†1850) (Губеревци – Плазине) Не диви се Читателју
 Гробу нашему
 вако будет и животу вашму
 Овде наше кости почивајут
 и судбину Божиу ожидајут
 Блаженоупокојеног Раба Божиег
 ПАНТА ПЛАЗИНЕ
 из овог: села Губереваца
 главног кмета драгачевског;
 кои 25. Год; частно и поштено кметовао
 поживи. 50 Г:
 и умра 1 априла 1850.

Споменик Милошу Стевановићу (†1851) (Горачићи – Черговиште) Овди биљег показује
 где почива тело краброг србина
 МИЛОША СТЕВАНОВИЋА
 почившег кмета
 коие од своег: рођења 38: Го: Живио
 а 5 г: декемвриа у 1851 Го:
 блаженос са вечностију: променио
 50 Г. бог да ду: Про
 оваи: билег: ударишему
 супруга Цмилана
 и синовац: вујо
 и мато син его: у 1855. Г
 писа Дмитар ђорђевић ис тог села: Го

Споменик Миловану Раковићу (†1850) (Трешњевица – Поље) Овде почива раб божии
 МИЛОВАН РАКОВИЋ
 Жител С: Црешњевице
 Поживе 50. Год.
 и Бист главни Кмет примиритељног. Суда
 и коиои подобиу 12 ст Г.: Судио
 и при свакои Чести Умро Сеп: 21-ог 1850 Г:
 МИЛОВАНЕ
 Бог да ти Душу Опрости
 и лакати Матера Земља која те покрива:
 Ово камене дао градити твои Син Живота Р:
 А писа и реза Радосав Чикириз из Села Ртију.
 1850. Г:

Споменик Василију Комадини (†1851) (Лиса – Поље) Овде почива раб божи
 ВАСИЛИЕ КОМАДИНА
 бивши Преседател
 Примирителног Суда
 обштине Лишке
 Поживи 55 Год:
 умре 12 Фервуара 1851. Г:
 оваи Билег Воздвигошему
 синови Глишо и Дмитар и Коста и Млађен
 писа Радосав Чикириз

Споменик Протићима - Милисаву (†1852) и Ђоки (†18??) (Гуча – крај цркве) Овде под овом стеном
 почива Раб.Божи
 МИЛИСАВ ПРОТИЋ
 из села Гуче.
 Био кмет и преседник општине Гучк[е].
 Поживи...
 престави се 23. Декембра 1852 Г:

 Син
 ЂОКА
 протића кнеза и војводе Др[агачевског]
 који се борио за христову веру и закон.
 На Сјеници од Вран паше
 погинуо при владанију почетка
 кнеза Милоша Обреновића.
 Овај спомен пос[ади]
 Милосав П.син његов

Споменик Пауну Петровићу (†1854) (Кривача – Ђекићи) Овде почива Раб Божии
 ПАУН
 син веселина петровића
 бивш: кмет от села Криваче,
 поживи 35. Год.
 и умре. 8. јулија 1854 Г:
 Оваи билег подигоше му
 браћа его Павла и Милан
 и син му его Обрад,
 за в[ечни] с[помен]
 подписага и гради Радосав Чикириз

Споменик Миловану Недељковићу (†1855) (Прилипац – код цркве) Ој љубезни србскиј мили роде
 умољено престависе овде
 и прочитај овај гробни спомен
 да разумеш кога покрива...
 Под овим ладним мрамором
 тихо почива раб Божиј Г.
 МИЛОВАН НЕДЕЉКОВИЋ
 Маиор и Царско–Турског ордена Кавалер
 Он е 40. година
 као срески старешина у Драгачеву,
 правителство и отечество,
 свое верно и беспоштедно послужио,
 а после као пензионирани Мајор
 у 65-ој години старости свое
 у вечност преселио се
 4-ог фебруара 1855 године
 Вечна му памјат!
 настојанијем наместника драгачевскога
 Г. Аксентија Протића

Споменик Мијаилу Караџи (†1855) (Доњи Дубац – Црквине) Овде почива Раб божи
 МИЈАИЛО КАРАЏА
 бивши кмет села дубца
 поживи 50 Г.
 умре 16 септембра 1855 год.
 оваи крс ударишему
 синови его петар панто и периша

Споменик Милисаву Петровићу (†1859) (Тијање) 1859.
 Овде Почива Раб Божи
 МИЛИСАВ ПЕТРОВИЋ
 Бивши кмет и Ж:С: Тијања
 пожи: 56. Г: и умре 21 де:

Споменик Обраду Плазини (†1858) (Губеревци – Плазине) Приђи ближе мили србски роде 
 куде иташ постој мало овде 
 да разумеш ког е
 ова мрачна кућа затворила 
 и од Сунца на век заклонила
 Раб Божи
 ОБРАД
 син николе плазине
 бивши кмет губеревачки,
 он поживе 29. год,
 а престависе 12 Марта 1858. лето
 на жалост тужним родителима своим
 и Бог да му Душу прости

Споменик Спасоју Чакаревићу (†1860) (Котража – Главица) Овде почива раб божји
 СПАСОЈЕ ЧАКАРЕВИЋ
 бивши кмет об[штине] котрашке
 а који у чести и поштењу
 поживијо 56. Г.
 а преставио се, у вјечниј живот.
 27-г новембра. 1860.Г.
 и Бог да му душу прости
 овај спомен подигошему
 његови синови рисим јово чакаро[вић]
 Глишо Дмитрић писа

Споменик Јовану Мијаиловићу (†1860) (Горњи Дубац – Заједница) Овде почива
 блаженоупокоени
 Раб Божи
 ИОВАН МИЈАИЛОВИЋ
 из овог села Дубца
 Био 15.го[дина] кмет при владе
 бившег књаза Александра Карађорђевића.
 а живиое 70. Година
 А преставиосе 11 октобра 1860.Год:
 ово споменуга. су[пруга] пауна:

Споменик Јоксиму Броћићу (†1861) (Лапидаријум у Гучи) Овде почива раб Божии =
 ИОКСИМ БРОЋИЋ
 бившии примирителног Суда
 обштине гучке преседател
 а поживи 65. г.
 а престависе 20-ог фебр. 1861: Год.
 спомен оваи сподиже его син милиа
 Радио Василије Живановић

Споменик Веселину Петровићу (†1862) (Кривача – Ђекићи) Овде почива раб божии
 ВЕСЕЛИН ПЕТРОВИЋ
 бивши кмет из Села Криваче
 Поживи 76. год.
 престависе 21 Јануари[ја] 1862. Год.
 Оваи Билег Ударишему
 Синови Павле и Миле
 и унук Обрад Его
 Писа Глишо Дмитрић. из с: Котраже

Споменик Сретену Васовићу (†1862) (Граб – Рајичићи) Овде почива
 блажено упокоени
 раб божи
 СРЕТЕН ВАСОВИЋ
 из граба,
 бивш[и] кмет 10.г.
 а у доброи љубави и миру,
 с браћом коншијама
 знанцима и пријатељима
 поживи Г. 48.
 и умре 12. декем, 1862 Г.

Споменик Јанку Новичићу (†1863) (Граб – Рајичићи) Оваи билег.
 показуе: тело: србина:
 ЈАНКА : НОВИЧИЋА
 преседатела обштине Рогачке
 кои: поживи 35 Го:
 а пресе[ли се] у вечнос.
 20-ог маиа у 1863:
 Години бог даму душ[у] прости

Споменик Милораду Кочовићу (†1863) (Лис) Приђи Србски Роде 
 Читаи Надпис. Овде. 
 Гроб е вечна кућа 
 сваког чекајућа 
 овде почива Раб Божи
 МИЛОРАД КОЧОВИЋ
 Главни Домаћин и жител Села Лиса,
 кметовао 19. Г.
 и поживио е у добром задоволству 60. Год.
 а преселио се у вечност
 20. октом. 1863. Г:
 и остави уцвељену супругу Божану
 и синове Петронија и Стевана
 и кћи Кристу
 Споменик оваи подижему
 вишеречена супруга и синови његови
 с трудом и назиранием Радована Кочовића

Споменик Миленку Мијаиловићу (†1864) (Горњи Дубац – Заједница) Ово су Земне. Кости
 под овом плочом
 МИЛЕНКА МИЈАИЛОВИЋА
 бив кмета дубчан[ског]
 поживио 32, Г,
 умре 6 априла 1864

Споменик Радовану Станићу (†1864) (Гуча – крај школе) Приђи ближе мили роде
 и види где почива Раб божи
 РАДОВАН
 син поч: Глигорија Станића из Гуче,
 поживиое 38 год.
 Чесно и поштено
 своју дужност одправљао
 а престависе 23 јунија 1864 Г.
 За жалости брату Андрији
 кои оваи спомен подиже.

Споменик Благоју Мићовићу (†1865) (Лиса – Вратоње) Оваи надгробниј споменик
 родољубивом
 БЛАГОЈУ МИЋОВИЋУ
 бившем добродетелном домаћину
 и кмету из Лисе
 поживи 53. Г:
 престависе 5. Декембра 1865. Г:
 Ови билег подигоше му браћа Ђурђе и Милое
 крс[т] писа Мија[ило] поп[овић] из. св[ештице]

Споменик Јовану Драговићу (†1866) (Рогача – Црквина) овде почива Раб Бо:
 ИОВАН ДРАГОВИЋ
 Бивши Кмет из С[ела] рогаче
 Поживи 84 г.
 умре 20 Ф: 1866 . Г.
 оваи билег удариму
 Син Его кмет Паун
 писа Глишо Пуза

Споменик Јовану Јовановићу (†1866) (Дучаловићи – Подовчарско гробље) Овде почива Р. Божи
 ИОВАН
 Син Аксентија: Иовановића
 иначе Пантелића:
 кмета Дучаловског.
 Поживи: 58. Г.
 а престави се. 20. Марта 1866. Г.
 Споменик оваи Подиже му
 филип Син, његов
 и верна Супруга Марица

Споменик Богосаву Тајсићу (†1866) (Пухово – Нешовановићи) Овај узвишени Споменик
 Бележи Где мирно Бораве Кости
 отличног Грађанина
 БОГОСАВА ТАЈСИЋ
 Бив: кмета. Посланика.
 на народ. скупштини.
 и доброг Члана села Пухова.
 Рођен 1814. Г.
 а умре 1866. Г.
 Остављајући. Леп Спомен у селу.
 општини. и округу.
 Живећи 52. Г.
 Спомен оваи Подигоше му
 Синови Ранко и Александра

Споменик Милисаву Радоњићу (†1867) (Рогача – Црквина) Овде су тико смирени
 телесни останци Раба Божиег
 МИЛИСАВА РАДОЊИЋА
 житеља рогачког
 и кмета обшт[тине] грабске: и рогачке.
 кои поживи чесно
 од своег рођења 60.Год:
 и преселисе у вечнос
 28-г Јануара у 1867 Год.
 Бог да му душу прости
 Споменуга Иово и Милое и Милија
 Синови Его

Споменик Саву Маричићу (†1867) (Вича – Главоњићи) Приђи ближе мили роде
 те прочитај надпис овај
 кои показује краброг Србина
 САВУ МАРИЧИЋА
 Житеља села виче.
 кои по два пут кметова
 у обш[тини] вичкои
 кои чесно и поштено поживи 60 Г:
 А престависе у вечност
 10-ог јунија у 1867 Г.
 Бог даму душу прости
 Оваи надгробни спомен саву
 ударишему синови своме оцу
 Милан и Јоксим
 и супруга Станоика ниегов.
 1871. Г.
 писа ова слова изр: ГЛИШО дмитрић из Котраж[е]

Споменик Милоју Рудинцу (†1867) (Горњи Дубац – Заједница) Приђи Ближе Мили Брате
 не пожали труда свога
 да прочиташ ова слова
 и реци Бог да га прости
 МИЛОЈА РУДИНЦА
 бив[шег] кмета
 и посланика скупштине
 и главног поштеног домаћина
 из Г. Дубца
 поживи 70. Год:
 Умре 26. јуна 1867. Г.
 знак подиже син Милован

Споменик Пауну П. Јеремићу (†1868) (Лисице – Кукићи) Овде почива
 ПАУН П: ЕРЕМИЋ
 Б: кмет лисички
 поживи 44. Г.
 а умре 21. ноембра 1868.Г.
 Оваи билег подигоше му
 синови Јанићије и Милан
 З[а] В[ечни] С[помен]

Споменик Ристу Томашевићу (†1870) (Горња Краварица – Станојевићи) Овде почивају кости
 Блажено Почившег Раба Божиега
 РИСТА ТОМАШЕВИЋА
 жител Краварички
 кои поживи 60 г,
 чесно и поштено
 и кои е био Кмет и Писар 28. Г,
 преставио се 9. Иануара 1870. 
 Бог да му душу прости
 Оваи надгробни спомен
 удари му негова супруга Марија
 и синовац Новак
 Писа Глигорије Дмитрић из Котраже

Споменик Павлу Зоћевићу (†1871) (Рогача – Црквина) Овде почива тико раб божи
 ПАВЛЕ ЗОЋЕВИЋ
 Житељ рогачки
 бивши кмет рогачки
 А кои чесно и поштено
 Поживи 46. Год:
 а преселио се у вечност
 14-го Марта 1871. Г:
 и бог даму душу прости
 и вовјеки амин
 писа Глишо дмитрић из Котраже

Споменик Вучићу Ђекићу (†1872) (Лапидаријум у Гучи) Овде почива раб божии
 ВУЧИЋ ЂЕКИЋ
 житељ рћански
 Бивши Депутирац
 С[вето] андриевске скупш[тине] 1858 Г.
 а преседник обштине рћанске
 кои у врло добром стању
 поживи: 72. Год:
 16-тог Марта Умре 1872
 Оваи надгробни споменик подигошему
 благодарни синови негови своме оцу
 из почитанија милован и милић
 а писа Глишо

Споменик Милану Јаковљевићу (†1875) (Горачићи – Јаковљевићи) Овде: тико: почива:
 блажено: упокоени Раб: божи
 газда:
 МИЛАН ЈАКОВЉЕВИЋ:
 жител: горачки:
 а члан: Суда: целе општине.
 Поживи + 56: Г.
 а умре: 27-ог априла у 1875 Г.
 вечниму: покои:
 Бог даму душу прости
 + а оваи му спомен: подигоше:
 милош и радосав браћа его

Споменик Јовану Ивановићу (†1876) (Гуча – Анђелићи) Овде тихо. Почива
 Раб Божии
 ЈОВАН ИВАНОВИЋ
 бивши кмет села гуче:,
 а које Поживио 60.Год:
 у части и поштењу
 као добри домаћин
 а престависе 9. маја, 1876.Г.
 И бог да му душу прости
 овај споменик Подижему
 његов син миливоје
 а писа Глишо дмитрић из котраже

Споменик Ивану Миливојевићу (†1877) (Трешњевица – Поледице) Овде почива раб божи
 ИВАН МИЛИВОЕВИЋ
 писар обштине Мирос:
 поживи 32. Г:
 умро 7. ноемра 1877. Г:
 ови билег подигоше браћа Его:

Споменик Милану Достанићу (†1878) (Турица – Достанићи) Код овог споменика
 под овом ладном плочом
 тико почивају Смртне Кости
 славног Србина
 МИЛАНА ДОСТАНИЋА
 из Турице
 кои је поживијо 63.год.
 а преставијосе у вечни живот
 26-тог фебруара у 1878.Г.
 Који поживи славно
 на овом свету
 бив. кмет више година
 и посланик народне скупштине
 У овом округу о одласку
 књаза Милоша Обреновића
 и његовог престолонаследника Михаила...
 Овај споменик подиже
 син Марко Достанић
 за чес и заслугу свога родитеља
 Писа Глишо Дмитрић из Котраже
 Обрни се славни кршћанине
 и прочитај надпис гроба мога
 где ће ми тијело вечно оста[ти]
 Помисли да ћеш и ти вако
 па замоли Бога истинаго
 да опрости мртвијем грекове

Споменик Јанку Пајићу (†1878) (Вича – Мирковац) Овде почива раб божи
 ЈАНКО ПАЈИЋ
 бивши 3 пут преседник обштине вичке
 а коије у врло доброј чести
 поживио 36 година
 Преставио се у Вечнос 1878 Г.
 Бог даму душу про[сти]
 Оваи надгробни споменик подижему
 његов брат максим
 са братучедом дамланом
 Глишо писа

Споменик Стефану Ђ. Станишићу (†1880) (Тијање) Овде почива Раб Божи
 СТЕФАН Ђ. СТАНИШИЋ
 из Тијања бивши кмет
 и председник Општине тијањске
 више година
 који је поживио 73 год.
 А преставиосе у вечност
 26 априла 1880.Г.
 Бог да му душу прости
 Овај му спомен подиже
 његов син Милован

Споменик Пају Мајсторовићу (†1882) (Брезовице – Мајсторовићи) Овде почива раб божи
 ПАЈО МАЈСТОРОВИЋ
 житељ брезовачки
 који поживи честно и поштено,
 80 г...
 као учитељ у старо време
 и кметовао 20 Го,
 а преставиосе у вјечност
 25 августа 1882 Г.
 Оваи знак подижему
 син Его Стеван

Споменик Миљку У. Беновићу (†1888) (Луке – Бошњаци) Спомен
 МИЉКА У. БЕНОВИЋА
 земљорад[ника] села Лука
 бив. повереник народни посланика
 и преседник изабраних судова
 Због чега је одликован.
 Миљко се престави
 у свом врло лепом животу.
 Поживи... 1888 г...
 ...биле су познате грађанству целе Србије
 које његовим неуморним радом
 и поштеним трудом стеко.
 зашто је и признат
 између првик и поштеник грађана.
 зато му ми живи свесрдно кажемо.
 проста му душа и лака земља
Спомен му подигоше из благодарности... (оштећено)

Споменик Сретену М. Стевановићу (†1890) (Горачићи – Черговиште) Овде пред овим дичним споменом
 тико почива блажено упокоени раб: божи
 СРЕТЕН  М: СТЕВАНОВИЋ
 уважени грађанин
 и бивши кмет овог села горачића
 земљоделац великорадниј
 кои чесно поживи 60 година
 преставиосе:
 3-ћег ноембра у 1890 године
 Бог да му душу прости
 А овај му надгробни знак подиже
 брат коста и милое синовац
 когае покојник наследником звао
 Ер он: није порода имао
 писа каменорезац Дмитар : В[еселиновић] Ђорђевић ср

Споменик Добросаву Јелуши (†1890) (Граб – крај пута) Овде почива дични Србин:
 ДОБРОСАВ ЈЕЛУША
 из Граба.
 Председник општине Рогачке
 и вођа народне радикалне странке.
 Поживи 37 година.
 А осели се у вечност
 3.децембра 1890.Г:
 Бог да му душу прости
 Овај спомен подиже му
 тужни отац Мића Јелуша
 и његова жалосна удова Василија

Споменик Лазару Вуичићу (†1891) (Губеревци – Главица) Пред овим спомеником
 леже кости раба
 ЛАЗАРА ВУИЧИЋА
 честитог сељака из Губереваца
 који је свој живот посветијо
 на бољитку и напретку народа
 ове општине па и целе државе.
 Он је као борац држао цркву горачку
 која и данас постоји
 те је није напредња сила порушила.
 Он је радијо да се школа подигне
 код цркве горачке...
 Он је био посланик народне скупштине
 Тако честитом грађанину
 цео му народ кличе
 Бог да га прости
 Лазар је поживио 44. г.
 умре 27. октобра 1891.г.
 као преседник више година
 Овај споменик подиже му
 Супруга Марија
 синови Обрад, Јеремија, Пантелија и Станимир

Споменик Павлу Стевановићу (†1892) (Горњи Дубац – Заједница) Овде почива раб божи
 ПАВЛЕ
 кмет 18 г
 Стевановић из Дубца
 поживе 96 Г.
 а умре 3 марта 1892. Г.
 Бог даму душу опрости
 Споменушега синови
 Ианко и Добросав

Споменик Љубомиру Поповићу (†1892) (Тијање) Овде посмртни остатци почивају
 ЉУБОМИРА ПОПОВИЋА
 из Тијања.
 кои се на жалос и тугу
 своје верне супруге,
 породице и познаника
 пресели из временог у вечни живот
 24 маја 1892 г. у 41.г. свог живота
 Он је познат у околини
 као ваљани писар
 по: судова у ком је звању и умро:
 Сви који су сњим
 општинске послове обављали
 и од њега помоћи тражили
 рећиће му
 – мирно ти кости лежале:
 лакати буди земља
 Спомен овај подижему
 верна супруга Миросава
 и кћер Крстина која ћега до века жалити

Споменик Миливоју Миливојевићу (†1894) (Пшаник – Титма) Овде почива раб Божи
 МИЛИВОЈЕ МИЛОЈЕВИЋ
 из Пшаника
 кои поживи 70, Г,
 а престависе, 24 фебруара 1894. год.
 Омили роде, и моје коншије, и пријатељи,
 непожалте свога труда,
 и своје дангубе,
 станите, и прочитајте,
 овај надгробни надпис,
 коије, више пута, узабран,
 опш[тине] котр[ашке] за преседника,
 изабрат, био, и за 24 год. кметовао.
 изабрат био,
 за велику народну скупштину, 1868.Г
 и на више депутација је изабран био
 као прва личнос опш: котр.
 Под управом његовом,
 као преседник, и заповедник
 начинио је основну школу,
 па и са дозволом парокије котр.
 а са његовом заповешћу
 и свештеника попа Милетом Јовановићем,
 је и цркву, у селу Котражи, начинили,
 и под управом свештеника Милете славио.
 После његове смрти оставио је два сина,
 пунолетна Марка и Лазара и његове унуке
 Подигоше му овај споменик
 његови синови са унуцима
 и његовим снахама
 Бог даму душу прости на вечном дану
 Писа Млађен Раковић из Горач[ића]

Споменик Петру К. Шолајићу (†1894) (Лиса – Шолајићи) Спомен
 ПЕТРА К. ШОЛАЈИЋА
 трговца
 и председника општине лишанске
 и народног посланика,
 члана главног и окружног одбора
 и изасланик за откриће
 Гундулићевог споменика у Дубровнику
 због чега је свуда одликован.
 Петар се представијо
 у најлепшем животу своји 36. год.
 11 Маја 1894 год.
 Он је рођен у селу Лиси
 од родитеља Крсмана и Станике,
 врлине покојникове биле су познате
 грађанству целе Србије
 које је његовим неуморним
 и поштеним трудом стекао
 за то признат између
 првих и поштених грађана у Србији,
 зато и ми живи свесрдно кажемо
 – Проста му душа и лака му земља
 Овај споменик подижему поново
 његов син Душан и Душанка жена
 и сна Петрова Крстина

 Чаша вина живот ми узела
 у ономе Горачићу клетом
 Сетите се 86-те
 ја како се по Пироту шеће
 од онда се бар слобода креће
 два пута ме мртва из земље вадише
 и трећи пут ми и спомен разбише.
 Авај мени радикалче клети
 зашто мене спомен не посети
 Не ваља ви браћо радикали
 Увредисте браћу сиротињу
 Кад латисте спомен разбијени
 наплатисте осамдесет банки
 па и данас у потаји стоји
 о спомену нико не говори.
 Богда прости старога Дидића
 и са њиме Петра Шолајића
 и са Петром Ранка Таисића
 што животом странку заклонише.

Споменик Урошу Пајовићу (†1894) (Каона – Пајовићи) Овде пред овим спомеником
 и под овом ладном плочом
 почивају земни остатци
 Блажено Упокојеног
 УРОША ПАЈОВИЋА,
 грађанина и
 бившег кмета села Каоне
 који чесно поживи, 70. година.
 А престави се у вечност
 24. маја 1894.год.
 Бог да му душу прости
 а по смрти својој оставио је
 три пунољетна ожењена сина
 Миладина, Косту и Алексу
 и одањи оснивање грана,
 који му овај споменик подигоше.
 Своме оцу за знак гроба
 и све док је српског рода
 у 1894.години

Споменик Николи Каплару (†1895) (Брезовице – Мајсторовићи) У овом мрачном гробу
 почивају земни остатци
 покојног
 НИКОЛЕ КАПЛАРА
 житеља
 и бившег кмета овог села Брезовица
 кои честно поживи 80 Год.
 А престави се 29 маја 1895.Г.
 Бог да му душу прости
 Овај му спомен подигоше његови
 кћер Дуња са својим мужем
 Јованом Ђорђевићем из Граба
 1896 год.

Споменик Шулубуровићу – Илији (†1898) и Јоксиму (†1872) (Лиса – Шулубуре) О љубезни Србски роде
 стани мало овде,
 да разумеш кога
 ова ладна земља скрива
 дична Срба
 ИЛИЈУ ШУЛУБУРОВИЋА
 бившег преседника
 и главног домаћина овог села Лисе
 и ратоборца
 у српско – турском рату
 1876 и 7 и 8. Год.
 коије чесно поживијо
 са својим суграђанима 53. год.
 А престависе у вечност
 14. Марта, 1898. год.
 Бог даму душу прости

 Овај спомен показује и Његова оца
 ЈОКСИМА ШУЛУБУРЕ:
 коије Сарањен у Ужицу 1872. Г.
 Овај му спомен Подигоше
 његов поштовани брат Симо
 и синови Миљко и Милован.
 свом оцу за знак Гроба
 док је српског рода.
 и супруга Миљка.
 1898. Г.
 Писа Млађен Раковић из Горачића

Споменик Стевану Јоровићу (†1898) (Живица – Бранкино брдо) У овом Мрачном Гробу
 почивају земни остатци
 СТЕВАНА: ЈОРОВИЋА
 уваженог грађанна
 и бившег Кмета овог села Живице
 кои часно поживи 56 Г.
 а умре 13 новембра 1898. Г.
 Бог да му душу прости
 Стеван је био Отличан.
 и у Војсци. каплар.
 ратног времена: у: 1876. и 7. и 8. Г.
 Овај му знак Подиже његов
 Син Мијаило
 и унуци Мијат Милић и Адам

Споменик Милутину Славковићу (†1900) (Рти – Ђекићи) Мили брате Србине
 стани код овог камена
 сети се мога имена
 и реци Бог да прости душу
 МИЛУТИНА СЛАВКОВИЋА
 главног кмета
 и првог човека у општини
 Сваки који је Милутина познавао
 он га је уважавао
 Више пута биран је за кмета
 и преседника ове општине
 И те његове врлине
 давале су кметству правду
 А у савету био је сваком
 искрен саветник
 Те који га је слушао није се кајао
 Своје дане овога временог света
 проводио је у задрузи
 и задовољству са братом Ђоком
 Рођен је 26 маја 1842. Г.
 А умроје 4 јануара 1900 Г.
 Деце није имао
 а своје лепо име и сву своју Тековину
 Оставијоје Брату Ђоку и синовцима
 Владимиру Драгомиру и Срећку
 који му из благодарности
 подигоше овај надгробник
 да се знаде где му кости
 мирно почивају
 и други долазак христов очекивају
 Бог те прости добри Милутине

Споменик Јосипу Стојановићу (†1901) (Горачићи – Черговиште) У овом мрачном гробу
 почивају земни остатци дична срба
 ЈОСИПА СТОЈАНОВИЋА
 бив. преседника опш. Горачке
 за време радикалне странке,
 и ратоборац 1876 и 7 и 8 Год.
 Који поживи 60. Год.
 а умре 19 новембра 1901 год.
 Бог да му душу прости
 Овај му спомен подигоше
 његови синови Рисим и Стојан

Споменик Ранку Б. Тајсићу (†1903) (Пухово – Нешовановићи) РАНКО Б. ТАЈСИЋ
 рођен 1. окт. 1843 г.
 Умро 2 јуна 1903 г.
 У своме Животу много је пропатијо
 борећисе за Народну слободу и права.
 Народ је ценио Ранкове заслуге.
 Те га је више пута бирао за кмета
 Преседника
 и 20 година за народног посланика.
 Бог да га прости
 Спомен подижу супруга Савка
 и синови Милисав и Милија
 Споменик правио Стеван Лазаревић Крчагово

Споменик Илији Матијашевићу (†1905) (Ђераћ) Приђи ближе мили читаоче
 па ти види ко овде почива
 кога ова ладна плоча скрива
 дична Срба добра домаћина
 раба божија
 ИЛИЈА МАТИЈАШЕВИЋ
 бивши кмет овог села Ђераћа
 који чесно и богато поживи 72 г.
 А умре 1. јануара 1905 Г.
 Ево гроба одморита двора
 ђе се одмара тело од умора
 ђе је правда подједнака свима
 ђе се равња просјак с царевима
 ђе се не зна за чемерне дане
 ђе су свима сузе убрисане
 Бог да прости овог Срба овде:
 Овај спомен подигоше му синовци
 наследници његовог имања
 Тривун и Чедо за своје паре

Споменик Витомиру Јовановићу (†1905) (Тијање) Помениме Господе у царству твоме
 Под овим крстом мирно почивају
 утруђене кости божијег
 ВИТОМИРА ЈОВАНОВИЋА
 рођеног 7-ог септембр: 1863 Г.
 у овом селу Тијању
 а умро 19-ог фебруара 1905 год.
 Покојник биое у овом селу кмет
 и дугогодишњи писар у више општина
 са чега је заслужио да му сваки каже
 – Бог да га прости
 Споменуга супруга Станисава
 са њиовом децом
 и задружни брат Љубомир

Споменик Илији Јаковљевићу (†1908) (Прилипац) Приђи ближе мили читатељу
 те ти види ко овде почива
 кога ова ладна земља скрива
 дична Срба добра домаћина
 раба божија
 ИЛИЈА ЈАКОВЉЕВИЋ
 дугогодишњи кмет
 овог села Прилипца
 који чесно и богато
 поживи 73. Год.
 А умрије 25 марта 1908. Год.
 Бог да му душу прости
 Овај надгробни спомен
 подижему из поштовања
 његов син Иван
 и унуци Тикомир Милош
 и остали

Споменик Млађену Јаћимовићу (†1915) (Пухово – Нешовановићи) Пред овим споменом
 мирно почивају земни остатци
 часног Србина
 МЛАЂЕНА ЈАЋИМОВИЋА
 из Пухова
 који поживи 76. Г.
 а пресели се у вечност
 8 фебруара 1915 Г.
 Бог да му душу прости
 Он је више пута кметовао
 у ком се је звању
 међу својим друговима одликовао
 као најспремнији кмет овог села
 тако да ће његово име остати
 у вечном спомену код народа
 у ком је живео и плодно кметовао.
 Па зато рецимо
 лака ти била српска земља
 коју си љубијо и верно служијо
 наш честити Србине Млађене
 Овај спомен подигоше му
 син Живко и унук Драгослав

Споменик Мићи М. Миловановићу (†1915) (Тијање) Овде почива
 наш мили и никад не прежаљени отац
 МИЋА М. МИЛОВАНОВИЋ
 из тијања,
 бив. одборник и кмет Тијањски
 који часно и поштено
 поживи 60 Год.
 А умрије марта 1915. године
 Бог даму душу прости
 Овај Спомен подигошему
 синови Драган и Ђулисав
 и супруга Петрија М.

Споменик Милутину Синђелићу (†1915) (Лиса – Вратоње) Спомен
 МИЛУНА СИНЂЕЛИЋА
 кои поживи 50 год.
 за његово време био је часан
 и признат међу друштвом.
 Био је кмет општине лишке
 и одборник је био без порока
 за све његово време,
 значар је био војни
 Живота судбина Божија
 те дође овом гробу.
 Престависе 29. септембра 1915 год.
 Овај спомен подиже му
 његова жена Јованка
 и својој деци
 која су се преставили

Споменик Петронију Петковићу (†1916) (Расовац – Петковићи) Овде труне тело
 дичног Србина
 и уважен грађанин
 ПЕТРОНИЈЕ ПЕТКОВИЋ
 бивши дугогодишњи деловођа
 из Горачића.
 Учествовао у Српско - турском рату
 у 1877 и 1878.Год.
 одликован је златном и сребрном медаљом
 од Врховне команде.
 који је поживио 66.год.
 + Преставио се у вечнос 11.јула 1916.г.
 Овај споменик подигоше
 синови Јовић, Витомир и Будимир и Бошко

Споменик Вељку Крљанцу (†1918) (Зеоке – крај школе) Овде почива
 ВЕЉКО КРЉАНАЦ
 неуморни радник
 бивши дугогодишњи
 одборник и кмет,
 а житељ села Зеока,
 кои часно и поштено
 међ својим сељанима
 поживијо 55. год.
 Престави се у вечност
 5. фебруара 1918 г.
 Бог даму душу прости
 Овај спомен му подиже
 брат Љубинко,
 синовац Богосав
 и супруга Анка

Споменик Јакову Станчићу (†1918) (Тијање) Пред овим ладним споменом
 у овом мрачном гробу
 земаљском двору
 почивају кости дичног Србина
 и уваженог грађанина
 ЈАКОВА СТАНЧИЋА
 бившег житеља
 и часног домаћина из Тијања
 које више година бивао
 кмет овог села
 Часно и поштено поживи 72 год.
 а престависе у вечност 1918 год.
 Бог да му душу прости
 Овај спомен подижуму
 син Добривоје и сна Јелисавка

Споменик Алекси Терзићу (†1918) (Властељице) Пред овим спомеником
 почива Раб Божи
 АЛЕКСА ТЕРЗИЋ
 из Властељица
 бивши добри домаћин,
 трговац и кмет овог села,
 поживе 76 г.
 А умро је 8 децембра 1918 г.
 Бог да му душу прости
 Овај спомен подигоше
 синови Миленко
 и Милутин Економ из Лука

Споменик Вељку Милекићу (†1922) (Вича – Мирковац) За вечиту успомену
 нашем оцу
 СРЕЋКО
 звани
 ВЕЉКО МИЛЕКИЋ
 из виче
 кои као искрен домаћин
 и поштен грађанин
 поживи 70 г.
 И за време свога живота
 биоје кмет 3 год.
 преседник 7 год.
 деловођа 16 год.
 Умре 17 марта 1922.
 Бог даму душу прости
 Спомен подижу
 синови Миљко Јован Велимир
 и снае и унуци

Споменик Божидару Марићу (†1923) (Турица – Достанићи) БОЖИДАР МАРИЋ
 Поживи 54 год.
 Као кмет 1913.
 обишао војнике
 на обали Јадранског мора.
 Умре 1923. Г.
 Ради Д. Јаковљевић

Споменик Владимиру Станишићу (†1934) (Властељице) У овом мрачном гробу
 милом Богу на одмору
 овде су моје кости
 ви реците Бог да прости
 ВЛАДИМИР СТАНИШИЋ
 из Властељица
 поживи 74. год.
 часно и поштено
 међу својим грађанима
 и кметовоје више пута.
 Радик кућик 70 и 4 љета
 Бог ме узе са овога света
 16.октобра 1934. год.
 Ко се роди тај мора умрети
 и са собом ништа не понети
 но скрштене беле руке
 и праведна дела своја.
 З-богом роде ја ви одок
 одакле се повратити нећу
 а ви мени упалите свећу
 Овај му спомен сподигоше
 његов син Петар
 посинак Владан
 и сна Тијана и унуке

Споменик Василију Ј. Обреновићу (†1938) (Марковица – Орлова) ВАСИЛИЈЕ Ј. ОБРЕНОВИЋ
 економ из Марковице
 бивши преседник
 општине Дучаловачке
 и председник месне организације
 народне радикалне странке
 за општину Дучаловачку.
 Одликован за грађанске заслуге
 орденом Светог Саве V степена
 Указом Њ. В. Краља Александра I
 Рођен 25. XII 1863. год
 а умро 10. јула 1938. год.
 Спомен му подиже
 супруга Анђелија
 и синови Миодраг и Аврам

Споменик Милисаву Р. Тајсићу (†1948) (Пухово – Нешовановићи) МИЛИСАВ Р. ТАЈСИЋ
 поживео 75.Г.
 умре 14. VII 1948. Год.
 У свом животу
 Милисав је био
 Председник општине
 и дуже време народни посланик
 Споменик подижу синови

Споменик Јовици Пајовићу (†1961) (Каона – Пајовићи)''
 Овде почива
 ЈОВИЦА ПАЈОВИЋ
 рођ. 1884.Г.
 Свој живот проведе
 као честит и поштен грађанин
 овог села и целе околине
 као дугогодишњи деловођа.
 Служио је примером
 дочекавши пензију.
 Свој живот заврши
 природном смрћу
 29. V 1961. Г.
 Спомен му подигоше
 унук Родољуб,
 супруга Коса,
 снахе и праунуци

Извор 
 Никола Ника Стојић, Драгачевски епитафи: записи са надгробника и  крајпуташа, 2. допуњено издање, Међуопштински историјски архив, Чачак 2011.

Драгачевски епитафи